ചാലക്കുടിയില് 100 കിലോ കഞ്ചാവ് പിടി കൂടി തൃശൂര്: ചാലക്കുടിയില് വന് കഞ്ചാവ് വേട്ട. ദേശീയപാതയില് നടത്തിയ വാഹന പരിശോധനയില് 100 കിലോ കഞ്ചാവ് പൊലിസ് പിടികൂടി. കാറിലുണ്ടായിരുന്ന കൊച്ചിക്കാരായ മൂന്നു യുവാക്കളെ പൊലീസ് അറസ്റ്റ് ചെയ്തു. തൃശൂര് എസ്പിയുടെ നേതൃത്വത്തില് ചാലക്കുടി പൊലീസുമായി ചേര്ന്ന് നടത്തിയ പരിശോധനയിലാണ് പ്രതികള് പിടിയിലായത്. ആന്ധ്രാ പ്രദേശില് നിന്നാണ് കേരളത്തിലേക്ക് കഞ്ചാവ് എത്തിച്ചതെന്ന് പൊലീസ് പറഞ്ഞു. ദേശീയ പാതയില് വിവിധയിടങ്ങളിലായി പൊലീസ് പരിശോധന നടത്തുന്നുണ്ടായിരുന്നു. ഇതിനിടെ സ്വിഫ്റ്റ് കാറിലെത്തിയ കൊച്ചി സ്വദേശികളായ യുവാക്കളെ പൊലീസ് പരിശോധിച്ചപ്പോള് ഇവരുടെ കാറില് നിന്നും ചെറിയ പൊതികളിലാക്കി ഒളിപ്പിച്ചുവച്ച കഞ്ചാവ് കണ്ടെടുക്കുകയായിരുന്നു. എറണാകുളത്ത് വിവിധ ഇടങ്ങളില് വില്പ്പന നടത്താനായാണ് കഞ്ചാവ് എത്തിച്ചതെന്ന് പൊലിസ് പറഞ്ഞു.